Den Vest-Sjællandske Avis, 1820-04-29
Nyeste Post-Efterretninger. Det tegner til uroelige Tider paa Jorden; den gyldne Fred, hvis Varighed maae være hver Menneskevens Ønske, kan neppe længe blive bestaaende det Tyrkiske Rige henfalder i en saadan Desorganisations-Tilstand, at en mægtig Hielp udenfra vil snart blive fornøden; Sultanen har saa godt som ingen Magt mere over de oprøriske Soldater i sin Hovedstad, disse holde Regieringen i en uafladelig Angests Tilstand; og i en Haandevending kan den Ottomanniske Throne være kastet overende. Den 14de Februar fatte Janitscharerne, som vare blevne opbragte over, at Olien var stegen i Prisen, atter Jld paa Constantinopel, en Udaad, som de allerede flere Gange have begaaet under denne Sultans Regiering; da der tillige blæste en stærk Nordostvindsaa blev i faae Timer over 2000 deels større og mindre Boder, tilligemed nogle smaae Moscheer, Kastehuse og Tobaksmagaziner lagte i Aske; Skaden vurderes til 10 Millioner Piastre. 6 Dage efter denne sørgelige Begivenhed kom den 64 og 31 Orta af Janitscharerne i Strid og sloges med hinanden, som fortvivlede i Egnen ved Un Kapan (Meelmagazinet). Nogle bleve dræbte og andre saarede og kun deres fredeligere Kammerater formaaede at bringe dem til Rolighed; nogle af Ophavsmændene til Striden ere blevne grebne og bragte til de faste Slette ved Bosphorus. Ogsaa Forholdet imellem Nordamerika og Spanien er blevet heelt krigerisk. Den 11te Marts ere 400 Mand seilede ud af Delavare Bugten, for at besætte Øststorida, fra Boston skal et andet stort Skib afgaae dertil. Det er høist mærkværdigt, at paa samme Tid, som man i Spanien indfører en nye Statsforfatning, forhandler man i Congressen, uden at vide hvad der er forefaldet, om at sætte sig med Magt i Besiddelse af Floriderne. Hr. Lovndes sagde den 10de Marts i Repræsentanternes Kammer i den Beretning, som han indgav i den Commissions Navn, som var nedsat for at undersøge de udenlandske Anliggender: at man havde opsat denne Sags Forhandling saalænge som mueligt, for at der kunde giøres saadanne Forslag fra Spaniens Side, at Congressen kunde fatte en definitiv Beslutning; men at der nu var forløbet mere end et Aar, siden Tractaten om Floridernes Aftrædelse blev underskrevet, og mere end et halvt Aar siden en nye Minister blev udnævnt af den Spanske Regiering, for ufortøvet at underrette de Forenede Stater og sin Regierings Jntentioner; men at det nu, da Congressens Session var rykket saa langt frem, var bleven nødvendigt at bringe uden videre Forhaling en Forholdsregel i Forslag, hvorover der kunde tages en Beslutning inden Moderne vare forbie. Commissionen vilde ikke til føie noget videre om de Forenede Staters Rettigheder og om Spaniens Pligter, eftersom Sagen er bekiendt nok. Den Erstatning, som i 20 Aar er blen forlangt som er bleven lovet for 18 Aar siden, derpaa igien er bleven anden Gang lovet og nu atter anden Gang holdet tilbage, lader sig vanskeligen forvente af en nye Underhandling, og Undertegnelsen af Tractaten synes blot at have været et Standsningspunkt og ikke en Ende paa Underhandlingerne. Forden begaaede Berøvelse af vor Eiendom (siger Hr. Lovndes videre for det gjorte Jndbrud i vort Distrikt, for den Svaghed eller Partiskhed, hvorved et Spansk Distrikt er bleven giort til et Rendevous. for en Fiende, og hvorfra siden Jndianerne, som Spanien ifølge Tractaten skulde holde i Tømme, fik Tilladelse til at udøve vilde Fiendtligheder imod os, for alle disse Krigsforetagender vilde et mindre fredeligt Folk allene søge Erstatning ved Krig. At borttage deres Skibe og Eiendom, som have tilføiet os Uret, vilde, som man maae tilstaae det, blot være en Handling af Skaansel og Eftergivenhed; men ved saadanne Repressailler lider den Regiering, som har handlet Uret mindre end dens uskyldige Undersaatter. Det synes derfore at være mere retfærdigt, at lade den Provinds besætte, som har tient til et Redskab for Krænkelsen af vore Rettigheder, og som Spanien selv har anviist som en Kilde til Erstatning for os, og hvis Occupation vil forebygge de videre og tilvoxende Fordringer paa Erstatning, hvilke den slette Administration af denne Colonie kun vil forøge. Commissionen forelægger derfore Huset en Bill, hvorved Præsidenten, bemyndiges til at tage Floriderne i Besiddelse og at oprette en interimistisk Regiering, Jfølge af den Spanske Underhandlers begaaede Forseelse med Hensyn til Datum af den Spanske RegieringsBortskiænkelse af Jorder i Florida, giver det sig nu tilkiende, at Kronens Domainer i denne Colonie ikke ville blive tilstrækkelige til at skaffe de Forenede Stater den forventede Erstatning. Jmidlertid kunne de tiene til en Compensation for de Forenede Staters Borgere saavidt som de kunne række, og Spanien ved hvis Skyld at Domainerne i Florida ere blevne utilstrækkelige, maae da finde sig i at vi see os om til Vesten Texas, Mexico) for vore videre Fordringer. Maaskee, naar vi saaledes blive tvungne til at see os om efter denne Spanien mere magtpaaliggende Egn, at det da endelig vil vil bringes til at indsee, at dets Fordeel ikke udkræver det mindre end vores, at vore Fordringer blive tilfredsstillede ved en venskabelig Overeenskomst, og saaledes kunne vi først haabe, at den nye Tractat, som kunde blive afsluttet, vil ligesaavel blive bragt i Execution som underskrevet. –(Denne Erklæring er tydelig nok og saa alvorlig, at enten er en Krig med Spanien ufeilbarlig, eller ogsaa de Cortes maae erkiende Gyldigheden af den afsluttede Tractat og Floridernes Aftrædelse og derved enten erklære de Kongelige Donationer i Florida for ugyldige eller at finde sig i nye Opoffrelser; det er troeligt, at de Cortes ved de spændte og vanskelige Forhold med Colonierne ville vise sig eftergivende; men hvad vil Storbrittanien sige dertil vil det kunde tie til, at de Forenede Stater antage en saa imponerende Stilling mod de Vestindiske Øer, og mon ikke de saa ofte omtalte Fordringer paa Cubas Aftrædelse ville atter komme paa Bane, unægteligt er her aabnet en vid Udsigt til politiske Begivenheder.) Kongressen overveier saagodt sin Stilling at den med en stor Majoritet har forkastet det gjorte Forslag til at indskrænke Marinen; en Million Dollars er aarlig anviist til dens Forøgelse, og hele Nationen som sætter sin Stolthed i sin Marine billigen denne Udgift; alt paaminder os om, hedder det i en Skrivelse fra Washington, at anvende den yderste Opmærksomhed paa vor Søemagt; de nyeste Begivenheder i Europa love ikke Freden nogen stor Varighed; hvortil hører de indvortes Giæringer i dets Stater, de forbundne Souverainers Bestræbelser for at forstærke deres Armeer, Opstanden i Spanien, og især vore Forberedelser til at tage Floriderne i Besiddelse; hvorved Storbrittannien vil maaskee bevæges til at kaste et Øie paa Cuba. Saaledes politicerer man i Nordamerika, hvorledes man vil politicere i Europa, vil man faae at høre, naar man faaer Efterretninger fra London af 25de April, paa hvilken Dag Hs. Majestæt Kongen af England vil personlig aabne det nye Parlament; ingen kan omtvivle at dette Parlament vil faae meget vigtige Ting at forhandle, allene de indvortes Anliggender tilbyde et meget udførligt Stof for Overveielser; Englands Stilling bliver stedse meere betænkelig ved den indvortes Forandring, som foregaaer i Handels og Jndustrie-Væsnet i Forbindelse med det Forhold hvori denne Stat har hidindtil staaet til andre Stater i disse to Henseender og med Hensyn til dens Pengevæsen og Folkemængde. Saaledes siger Bladet Englishman: at saameget man end- og disputerer om det nøie Beløb af de forskiellige offentlige Jndtægtskilder, saa synes dog De fleeste at være overbeviiste om, at et foruroligende Misforhold finder Sted ved dem, med Hensyn til Landets Tilstand efter 5 Fredsaar, og at der er kun lidet Haab til Overskud for Creditten. Dette bliver begribeligere naar man f. Ex. hører fra Porkschire, at ifølge Aarsberetningen derfra, ere 2,672, 102 Vards (halvanden Alen) blevne valkede mindre paa Valkemøllerne der i Fior end i det forrige Aar, siden 1812 er Klædeproductionen bleven 1/2 mindre, som saaledes synes at trække sig til Udlandet; det er denne Standsning i Næringsveiene, denne ubeskrivelige Nød blandt Kiøbstædernes talrige Almue i England, som har sat de Radicale deres Griller i Hovedet, og som har ladet dem føle en Repræsentations Mangler, hvorved de under lykkeligere udvortes Omstændigheder vare tilforn ligegyldige; Regieringen kan umuelig give efter i den nærværende Crisis; thi en Parlaments-Reform vilde reent vinde Magten ud af dens Hænder, som det aldrig har været nødvendigere end nu at den beholder: uden dog at der kunde derved raades Bod paa de Ulykker som Skjebnens Løb og Verdens Begivenhedernes ustandselige Gang nødvendig maae føre med sig. Skulde imidlertid den Engelske Regiering see sig nødsaget til at indlade sig i en nye Krig, for at forsøge paa at forhindre at ikke Vestindien og dens Handel skal falde i Nordamerikanernes Hænder ved Occupationen af Floriderne; og at ikke den store Verdens Handel paa Ostindien og China og de ædle Metallers Udbringelse af Peru og Mexico skal blive forlagt fra det Atlantiske til det stille Havs Kyster, og derved blive de Forenede Stater til Deel; saa mangler dog ikke Storbrittannien paa Udsigter til at holde sit Skibsbyggerie vedlige, om endog dets egne Skove ere hensmeltede, og det ikke kan have sit Tømmer for saa godt Kiøb som Nordamerikanerne; thi man har i England aabnet sig Udveie til Eege Tømmer fra Dalmatiens Kyster, og man har begyndt paa at fælde Træer i Afrika, hvis Egetræes vel er meget godt, men Transporten derfra er kostbar, og endeel Mennesker, som man har brugt til at fælde det, ere creperede af det hede og usunde Clima.